cyanic-selkie/wikianc huggingface dataset:
Jokeri (sarjakuvahahmo)
Batman vs. Teenage Mutant Ninja Turtles
Jokeri esiintyy vuoden 2019 animaatioelokuvassa Batman vs. Teenage Mutant Ninja Turtles, jossa häntä ääninäyttelee Troy Baker. Elokuvassa Ra’s al Ghul ja Silppuri vapauttavat Jokerin Arkhamista osana suunnitelmaansa. Jokerin altistuessa mutageenille hän muuttuu kuningaskobraa muistuttavaksi olennoksi. Jokeri onnistuu muuttamaan Batmanin vampyyrimaiseksi lepakko-olennoksi altistaessaan tämän mutageenin ja jokerimyrkyn yhdisteelle. Sankarit onnistuvat kuitenkin pelastamaan Batmanin ja kukistavat Jokerin palauttaen tämän normaaliksi ja Jokeri palautetaan takaisin Arkhamiin.
Batman: The Long Halloween
Jokeri esiintyy vuonna 2021 julkaistussa kaksiosaisessa animaatioelokuvassa Batman: The Long Halloween, joka pohjautuu samannimiseen sarjakuvaan. Jokeria ääninäyttelee elokuvassa Troy Baker.
Injustice
Jokeri esiintyy vuoden 2021 Injustice -elokuvassa, joka pohjautuu samannimiseen sarjakuvaan. Jokeria ääninäyttelee elokuvassa Kevin Pollak. Elokuvassa Jokeri huijaa Teräsmiehen tappamaan vahingossa raskaana olevan vaimonsa Lois Lanen, mikä myös räjäyttää ydinpommin, joka tuhoaa Metropolisin tappaen 11 miljoonaa kaupungin asukasta. Tämän seurauksena Teräsmies tappaa Jokerin iskemällä nyrkkinsä tämän rinnan läpi, mikä lähettää sankarin tuhon tielle. Kun Jokerin alulle pistämät traagiset tapahtumat murskaavat Teräsmiehen maailman, hän päättää ylläpitää jääräpäisesti rauhaa hintaan mihin hyvänsä. Kun Teräsmies ottaa Maan haltuunsa, Batmanin ja hänen liittolaistensa on yritettävä pysäyttää hänet.
Batwheels
Jokeri esiintyy vuoden 2022 animaatiosarjassa Batwheels, jossa häntä ääninäyttelee Mick Wingert.
Jokeri on esiintynyt myös mm The Super Powers Team: Galactic Guardians animaatiosarjan jaksossa "The Wild Cards", Static Shock animaatiosarjan jaksossa "The Big Leagues", Teen Titans Go! -sarjan jaksossa "Pig in a Poke" ja Scooby-Doo and Guess Who? -sarjan jaksossa "What a Night, For a Dark Knight!" sekä animaatiosarjoissa The Adventures of Batman, jossa häntä ääninäytteli Larry Storch ja The New Adventures of Batman, jossa häntä ääninäytteli Lennie Weinrib.
Teatteri
Jokeri esiintyy vuoden 2011 teatterituotannossa Batman Live, jossa häntä esittää Mark Frost. Hän suunnittelee juonen voittaakseen Batmanin yhdistämällä useita supersankarin suurimpia vihollisia, mukaan lukien Harley Quinn, Pingviini, Kaksinaama, Arvuttaja, Myrkkymuratti ja Linnunpelätin. Ohjelma on sovitus Batmanin omaisuudesta, ja se saa inspiraationsa muun muassa vuoden 1966 televisiosarjasta, Tim Burtonin Batman-elokuvasarjasta ja vuoden 1992 animaatiosarjasta.
Hahmoa näytelleet
Jokeria ovat näytelleet Cesar Romero 1960-luvulla esitetyssä Batman-televisiosarjassa, Jack Nicholson Tim Burtonin ohjaamassa vuoden 1989 Batman, ja Heath Ledger vuonna 2008 ensi-iltansa saaneessa Yön ritarissa. Vuonna 2016 ensi-iltansa saaneessa Suicide Squad -elokuvassa Jokeria näyttelee Jared Leto. Gotham -televisiosarjassa nähdyt Jerome ja Jeremiah Valeska perustuvat vahvasti Jokeriin. Molempia hahmoja näytteli Cameron Monaghan. Vuoden 2019 elokuvassa Joker hahmoa näytteli Joaquin Phoenix. Vuoden 2022 The Batman -elokuvassa Jokeria näytteli Barry Keoghan.
Alkukieliset
Animaatiosarjoissa ja videopeleissä hahmoa ovat näytelleet muun muassa Larry Storch, Frank Welker, Kevin Michael Richardson, Jeff Bennett, Corey Burton ja John DiMaggio. Jokerin pitkäaikaisin ääninäyttelijä Mark Hamill, esiintyi roolissa kaikissa DC-animaatiouniversumin sarjoissa ja elokuvissa. Toiseksi eniten Jokeria on ääninäytellyt Troy Baker.
Suomenkieliset
Englannin tavoin, suomeksikin Jokeria ovat ääninäytelleet useat eri näyttelijät, kuten Aarre Karén, Aku Laitinen ja Juha Varis. Jokerin ensimmäinen suomenkielinen ääni oli Titta Jokinen, joka toimi hahmon äänenä dubbauksien varhaisina aikoina, kun budjetit olivat hyvin rajalliset.
Arvostelu
Populaarisessa mediassa yksi tunnistettavimmista hahmoista oleva Jokeri rankattiin Wizard-lehden sadan parhaan supervihollisen listalla sijalle yksi. Lisäksi hahmo sijoittui toiselle sijalle IGN:n sata parasta sarjakuvaroistoa kautta aikain-listalla, ja sijalle kahdeksan Empire-lehden parhaiden sarjakuvahahmojen äänestyksessä ollen näin korkeimmalle sijoittunut roistohahmo.
Dauidin Psalttari
thumb|180px|Dauidin Psalttari
Dauidin Psalttari ("Daavidin psalttari") on Mikael Agricolan tekemä käännös Raamatun Psalmien kirjasta. Se ilmestyi vuonna 1551. Käännöstyö oli osa Agricolan raamatunsuomennostyötä, josta oli kolme vuotta aiemmin ilmestynyt Uuden testamentin suomennos Se Wsi Testamenti.
Psalmien suomennos on osaksi Agricolan omaa työtä, osaksi Paavali Juustenin ja hänen oppilaidensa Turun katedraalikoulussa tekemää suomennosta. Psalmit on käännetty suurimmaksi osaksi Lutherin saksankielisestä Raamatusta, mutta apuna käytettiin myös muita lähteitä.
Psalttarin esipuhe sisältää kuvauksen suomalaisten vanhoista jumalista. Kunkin psalmin alussa on lyhyt yhteenveto sen sisällöstä. Lisäksi psalttari sisältää 240 reunahuomautusta. Agricola oli kääntänyt osan psalmeista jo vuonna 1544 ilmestyneeseen Rucouskiriaan. Niiden osalta hän on suorittanut usein huomattavaakin kielen korjaamista. Näitä vertaamalla on voitu tutkia, kuinka Agricolan käsitykset suomen kirjakielestä ovat kehittyneet ajan kuluessa.
Agricola jatkoi Vanhan testamentin käännöstyötä jo samana vuonna teoksella Weisut ia Ennustoxet.
Esipuhe
Ennen ensimmäistä psalmia psalttari sisältää Agricolan esipuheen. Esipuheen loppupuolella mainitaan vanhoja suomalaisia jumalia. Agricola esittelee 12 hämäläisten ja 12 karjalaisten jumalaa. Agricolan valitsema lukumäärä 12 jäljittelee kreikkalaisten ja roomalaisten jumalajärjestelmiä. Jumalten esittelyn jälkeen Agricola esittää (nykysuomeksi käännettynä): "Eikö se kansa vimmattu ole, joka näitä uskoo ja rukoilee".
Hämäläisten jumalat
Hämäläisten jumalina mainitaan: Tapio, Ahti, Väinämöinen, Rahko, Liekkiö, Ilmarinen, Tursas, Kratti, Tonttu, Piru, Kapeet ja Kalevanpojat.
General Dynamics
General Dynamics on yhdysvaltalainen puolustusvälineitä valmistava yritys. Yhtiöllä on neljä päätoimialaa: laivasto-, taistelu-, informaatio- ja teknologia- sekä ilmailujärjestelmät. Sen kotipaikka on Falls Church, Virginian osavaltiossa.
General Atomics perustettiin vuonna 1955 yhtiön osastona ja myytiin vuonna 1967 Gulf Oil -yhtiölle.
Yhtiön aiemmin omistama tytäryhtiö Fort Worth Division valmisti tunnettua F-16-hävittäjälentokonetta, mutta yritys myytiin Lockheedille vuonna 1993. Avaruusteollisuusosasto Convair Division myytiin Martin Mariettalle vuonna 1994. Martin Marietta ja Lockheed yhdistyivät Lockheed Martin -yhtiöksi vuonna 1995.
Ohjusten valmistus myytiin vuonna 1992.
General Dynamics palasi lentokonevalmistajaksi uudelleen 1999, jolloin se osti liikelentokoneistaan tunnetun Gulfstream Aerospace -yhtiön.
Lord of War
Lord of War on Andrew Niccolin ohjaama ja käsikirjoittama yhdysvaltalainen draamaelokuva, jonka ensi-ilta oli 16. syyskuuta 2005. Elokuvan pääosissa esiintyvät Nicolas Cage, Bridget Moynahan, Ethan Hawke, Jared Leto ja Ian Holm. Elokuvan ensi-ilta Suomessa oli 18. marraskuuta 2005.
Lord of Warin juoni käsittelee kriittisestä näkökulmasta kansainvälistä laitonta asekauppaa ja sen seurauksia Latinalaisen Amerikan ja Afrikan kehitysmaissa. Vaikka elokuva sai useimmilta elokuva-arvostelijoilta positiivista palautetta, Lord of War ei voittanut yhtään elokuvapalkintoja.
Elokuvan tarina pohjautuu pitkälti tositapahtumiin ja on koostettu viiden eri asekauppiaan haastatteluista.
Juoni
Elokuvan päähenkilö on ukrainalaissyntyinen asekauppias Yuri Orlov, joka muutti lapsena perheensä kanssa Ukrainasta Yhdysvaltoihin. Orlovien perhe asuu New Yorkin Brighton Beachissa ja omistaa pienen ravintolan, jossa Yuri näkee venäläisen mafiapomon tappamassa kaksi palkkatappajaa. Tapahtuneen seurauksena Yuri ymmärtää, että hän voisi hankkia rahaa myymällä Uzi-konepistooleita paikallisille rikollisjärjestöille. Yuri ryhtyy asekauppiaaksi ja yrittää päästä kokeneen asekauppiaan Simeon Weiszin yhteistyökumppaniksi, mutta Weisz hylkää hänet ”amatöörinä”. Yuri kuitenkin suostuttelee pikkuveljensä Vitalyn ryhtymään yhteistyökumppaniksi, minkä jälkeen he matkustivat Libanoniin ja saavat haltuunsa valtavan määrän yhdysvaltalaisia M16-rynnäkkökivääreitä, jotka ovat peräisin vuoden 1982 sotaan osallistuneelta Yhdysvaltain armeijalta.
Kohtaamisen jälkeen Yuri ja Vitaly saavat huomattavan asetilauksen bolivialaiselta huumelordilta, mutta huumelordi maksaa heille rahan sijasta kokaiinilla. Kun Yuri ryhtyy vaatimaan rahoja, huumelordi ampuu häntä asekauppiaan myymällä pistoolilla. Yuri kuitenkin vain haavoittuu, hyväksyy kokaiinin maksuksi ja lähtee Vitalyn kanssa auton kyydissä. Autossa he haistelevat huumelordin antamaa kokaiinia, jolloin Vitalystä tulee huumeriippuvainen ja Yuri joutuu viemään hänet newyorkilaiselle vieroitusklinikalle. Kun Yuri on menettänyt ainoan yhteistyökumppaninsa, hän kohtaa ihailemansa huippumalli Ava Fontainen jonka Yuri onnistuu viettelemään. He menevät naimisiin, muuttavat ylelliseen kerrostalohuoneistoon Central Park Westissä ja saavat Nikolai-nimisen poikalapsen.
Kun Yuri näkee television uutislähetyksessä Mihail Gorbatšovin ilmoittamassa Neuvostoliiton hajoamisesta, hän matkustaa takaisin kotimaahansa Ukrainaan ja tapaa alkoholisoituneen Dimitri-setänsä joka on entinen puna-armeijan kenraali. Dimitri ryhtyy Yurin yhteistyökumppaniksi ja antaa veljenpojalleen hylätyn neuvostoliittolaisen tukikohdan Ukrainassa. Tukikohdan ansiosta Yurilla on hallussaan rynnäkkökivääreitä, käsikranaatteja, kranaatinheittimiä, sinkoja, maamiinoja, panssaroituja miehistönkuljetusajoneuvoja, panssarivaunuja ja jopa taisteluhelikoptereita, joita hän ryhtyy myymään köyhiin kehitysmaihin Afrikassa. Kun Yuri yrittää myydä neuvostoliittolaisen Mil Mi-24 -helikopterin, hän kohtaa jälleen Jack Valentinen. Yuri kuitenkin onnistuu vakuuttamaan Valentinen siitä, että kopteri on tarkoitettu ”humanitaarisia tehtäviä” varten. Hän käyttää hyväkseen kansainvälisen oikeuden normistossa olevaa porsaanreikää, joka sallii sotilashelikopterin myynnin osissa (aseet irrotettuina).
Yurin menestyksestä kateellinen Simeon Weisz ilmestyy ja yrittää päästä Yurin ja Dimitrin yhteistyökumppaniksi, mutta molemmat miehet hylkäävät hänet. Pettynyt Weisz kuitenkin kostaa nöyryytyksensä tappamalla Dimitrin autopommilla. Setänsä menettänyt Yuri ryhtyy myymään aseita liberialaiselle sotaherralle ja diktaattorille André Baptistelle. Asekauppiaasta ja sotalordista tulee hyvät ystävykset, kunnes Baptiste järjestää Weiszin kidnappauksen. Baptiste käskee Yuria tappamaan Weiszin, mutta Yuri kieltäytyy ja Baptiste ampuu Weiszin Yurin kädessä olevalla pistoolilla. Yuri kuitenkin järkyttyy syvästi kilpailijansa väkivaltaisesta kuolemasta.
Weiszin kuoltua Yuri palaa takaisin Yhdysvaltoihin, mutta kotona Valentine on kertonut Avalle Yurin työstä asekauppiaana. Avan pyynnöstä Yuri lopettaa aseiden myymisen ja ryhtyy harjoittamaan laillisia liiketoimia, mutta lyhyessä ajassa hän turhautuu ankaraan myyntikilpailuun ja mataliin tuloihin. Puoli vuotta myöhemmin Baptiste saapuu New Yorkiin ja tapaa Yurin, jolta hän pyytää suurta asetilausta. Yuri lupautuu järjestämään asetilauksen entiselle ystävälleen ja ottaa Vitalyn jälleen yhteistyökumppanikseen. He matkustavat sisällissodan kouriin joutuneeseen Sierra Leoneen, jossa Baptiste tukee Revolutionary United Frontin sissijärjestöä.
Sierra Leonessa Yuri on myymässä RUF:lle aseita, kunnes Vitaly näkee sissien tappavan viattoman naisen ja lapsen. Kun Vitaly huomaa ruumiiden lähistöllä pienen kylän, hän varoittaa Yuria RUF:n aikeista koska hän ei tahdo sissien tappavan siviilejä veljensä myymillä aseilla. Yuri kuitenkin päättää myydä aseet, jolloin Vitaly käyttää käsikranaatteja tuhotakseen Yurin aserekan. Rekka räjähtää ja sissit ampuvat Vitalyn, minkä jälkeen Yuri saa vain puolet aseiden hinnasta ja sissit käyttävät aseita kyläisten tappamiseen. Yuri maksaa lääkärille luotien poistamisesta veljensä ruumiista ja kuljettaa Vitalyn jäännökset Yhdysvaltoihin, mutta lentoasemalla tulli huomaa yhden luodin ruumiissa ja Interpol pidättää hänet. Vitalyn kuoleman myötä sekä Yurin vanhemmat että Ava ja Nikolai hylkäävät hänet.
Jack Valentine kuulustelee Yuria ja kertoo, että hänet tuomitaan lukemattomista laittomista asekaupoista syytettynä elinkautiseen vankeusrangaistukseen, mutta Yuri tietää, ettei hän tule saamaan minkäänlaista tuomiota. Yuri nimittäin vapautetaan Yhdysvaltain presidentin käskystä syytteistä, koska oikeasti hän onkin vain yksi näkymättömämpi välikäsi Yhdysvaltojen harjoittamassa kansainvälisessä asekaupassa. Yuri päästetään vapaaksi, ja perheensä hylkäämänä hän jatkaa uraansa asekauppiaana tuntematta syyllisyyttä myymiensä aseiden aiheuttamista kuolemista.
Elokuva päättyy tekstiin, jonka mukaan Yuri Orlovin kaltaisia laittomista asekauppiasta huolimatta maailman viisi suurinta aseiden toimittajaa ovat Yhdysvallat, Yhdistynyt kuningaskunta, Ranska, Venäjä ja Kiina – kaikki edellä mainitut valtiot ovat Yhdistyneiden kansakuntien turvallisuusneuvoston pysyvät jäsenmaat.
Luettelo Kaskisten julkisista taideteoksista ja muistomerkeistä
Luettelo Kaskisten julkisista taideteoksista ja muistomerkeistä sisältää Kaskisten kaupungissa olevat pysyvät patsaat, muistomerkit ja muistolaatat.
Kalmar
Kalmar on taajama ja entinen kaupunki Kaakkois-Ruotsissa Kalmarin läänissä Itämeren rannalla. Vuoden 1971 kuntauudistuksessa Ruotsissa siirryttiin yhteen kuntamuotoon ja kaikista kaupungeista tuli kuntia. Nykyisin Kalmar on samannimisen, mutta alueeltaan vanhaa kaupunkia laajemman Kalmarin kunnan keskustaajama. Lisäksi Kalmar on koko Kalmarin läänin suurin taajama ja läänin pääkaupunki. Taajamassa oli vuoden 2010 lopussa 36 392 asukasta.
Kalmar oli 1200-luvulta 1600-luvulle yksi Ruotsin tärkeimmistä kaupungeista, ja Kalmarin unioni perustettiin Kalmarin linnassa Eerik Pommerilaisen kruunajaisissa vuonna 1397. Hansaliiton aikana Kalmar oli merkittävä kauppapaikka.
Vanha kaupunki oli mantereen puolella, mutta 1600-luvulla rakennettu "uusi kaupunki" sijaitsee Kvarnholmenin (merkitsee suomeksi Myllysaari) saarella. Kalmarissa on muhkeita barokkirakennuksia, kuten Kalmarin tuomiokirkko, jonka rakentaminen aloitettiin 1660. Muuta nähtävää kaupungissa on esimerkiksi Kalmarin linna ja Kalmarin merenkulkumuseo.
Vuonna 1972 rakennettiin kuusi kilometriä pitkä Öölannin silta, joka johtaa kaupungista Färjestadeniin Öölantiin.
Nykyisin Kalmarissa on konepajateollisuutta, Linné-yliopiston Kalmarin kampus ja Telian tutkimusosasto. Volvon tehtaat ja suklaatehdas suljettiin 1990-luvulla, kiskokalustotehdas kahden omistajanvaihdoksen jälkeen 2005.
Kalmarin kunnan ystävyyskaupunki Suomessa on Savonlinna.
Kaupunginosat
pienoiskuva|Kalmarin kaupunginosat. Kalmarissa on 16 kaupunginosaa, joiden sijainti käy ilmi oheisesta kartasta.
Urheilu
Kalmarista on kotoisin jalkapalloseura Kalmar FF.
Media
Sanomalehti Barometern Oskarshamns-Tidningen ilmestyy kuudesti viikossa. Paikallislehti Kalmar Läns Tidning ilmestyy torstaisin.
Zach Braff
thumb|Zach Braff vuonna 2011. Zachary Israel ”Zach” Braff (s. 6. huhtikuuta 1975) on yhdysvaltalainen näyttelijä, ohjaaja, käsikirjoittaja ja tuottaja. Hän esitti päähenkilö John Doriania televisiosarjassa Tuho-osasto vuosina 2001–2010.
Braff syntyi juutalaiseen perheeseen South Orangessa, New Jerseyssä, ja sairastui jo lapsena pakko-oireiseen häiriöön. Hän valmistui Columbia High Schoolista ja sitten Bachelor of Artsina Northwestern Universitystä. Hänet palkittiin helmikuussa 2005 Grammyllä Garden Staten soundtrackista.
Braff oli Emmy-ehdokas vuonna 2005 ja vuosina 2005, 2006 ja 2007 hän oli ehdolla Golden Globen saajaksi.
Pääsiäinen
pienois|[[Luca Giordano, Ylösnousemus, 1665.]] Pääsiäinen on vuosittainen kristillinen juhla, jota vietetään Jeesuksen ylösnousemuksen kunniaksi. Ensimmäistä pääsiäispäivää eli pääsiäissunnuntaita vietetään kevätpäiväntasauksen jälkeisen täydenkuun jälkeisenä sunnuntaina, minkä vuoksi pääsiäisen ajankohta vaihtelee eri vuosina välillä 22. maaliskuuta – 25. huhtikuuta.
Pääsiäinen on kristinuskon vanhin ja tärkein juhla. Sitä alettiin viettää 100-luvulla. Pääsiäistä edeltää kirkoissa hiljainen viikko, jonka sisältö on Kristuksen kärsimyskertomuksessa. Hiljainen viikko huipentuu pitkäänperjantaihin, Jeesuksen ristiinnaulitsemisen päivään. Itse pääsiäinen alkaa sunnuntaina, jolloin juhlitaan Jeesuksen ylösnousemusta ja josta alkaa pääsiäisviikko. Viikon toisena päivänä, maanantaina, muistetaan ylösnousseen Jeesuksen ilmestymistä opetuslapsille ja häntä seuranneille naisille. Suomessa pitkäperjantai, pääsiäissunnuntai ja toinen pääsiäispäivä ovat virallisia pyhäpäiviä. Kristillisiin pääsiäisperinteisiin kuuluvat muun muassa Kristuksen kärsimystä kuvaavat pääsiäisnäytelmät. Pääsiäisviikolla järjestetään pääsiäismusiikkikonsertteja, joista tunnetuimpia ovat passiot kuten J. S. Bachin Matteus-passio.
Ihmiset eri kulttuureissa ovat juhlineet keväällä talvesta pääsemistä ja luonnon heräämistä eloon. Britanniassa Easter on ollut alkujaan kevään jumalattaren kunniaksi vietetty juhla. Anglosaksit kutsuivat jumalatarta Eostreksi ja germaanit Ostaraksi. Jäniksiä ja munia on pidetty hedelmällisyyden ja kasvun vertauskuvana ja ne esiintyvät nykyisessäkin pääsiäiskuvastossa. Pääsiäiseen on liitetty muitakin heräävän elämän vertauskuvia kuten narsissit, keltaiset pääsiäistiput ja hiirenkorvalle puhkeavat koivunoksat ja pajunkissat. Suomalaiseen pääsiäisperinteeseen ovat kuuluneet muun muassa mämmin syönti, pääsiäismunien maalaaminen, pajunvitsoilla virpominen ja rairuohon kasvattaminen. Suomalaisten pääsiäisperinteiden juuret ulottuvat esikristillisiin aikoihin.
Sanan alkuperä ja muita nimityksiä
pienois|pysty|Johannes Gehrts, Ostara, 1884. Suomen kielen sana pääsiäinen on Mikael Agricolan keksimä uudissana ja tarkoittaa paastosta ”pääsemistä”, eli pääsiäistä edeltävän neljänkymmenen päivän paaston päättymistä. Lisäksi tämän ’pääseminen’ on selitetty kertovan juutalaisten pääsystä Egyptin orjuudesta, ylösnousemukseen liittyväksi siirtymiseksi kuolemasta elämään, kristikunnan pääsystä synneistä tai pääsyä talvesta. Monissa kielissä pääsiäisen sana lienee johdettu hepreankielisestä kevätjuhlan nimestä pesah: esimerkiksi latinaksi pascha, venäjäksi pasha, kreikaksi paskha ja ruotsiksi påsk. Pääsiäisen englanninkielinen nimi Easter ja saksankielinen nimi Ostern tulevat jumalattaresta, jota englantilaiset kutsuivat Eostreksi ja germaanit Ostaraksi tai Austroniksi. Easter-nimen alkuperä on muinaisenglannin kielen eastre ja vanhan saksan kielen ostarun (monikko). Beda Venerabiliksen mukaan (700-luvulla) Eostre oli vanha anglosaksinen kevään jumalatar, ja Beden mukaan hän antoi nimensä myös tälle hänen kunniakseen vietetylle juhlalle. Vanhassa englanninkielessä se tarkoittaa myös itää, samoin nykyenglannissa kytkös on näkyvä. Englannin ja saksan pääsiäistä merkitsevät sanat on sukua muinaiskreikan Eos- ja latinan Aurora-sanoille, jotka tarkoittivat aamuruskon jumalatarta.
Pääsiäisen ajankohta
pienois|[[Pääsiäismuna|Pääsiäismunia. Muna on vanha hedelmällisyyden vertauskuva. Kristillisessä perinteessä muna on vertauskuva ylösnousemukselle.]] Sanonta ”pääsiäinen on kevätpäiväntasausta seuraavan täydenkuun jälkeinen sunnuntai” on vain viitteellinen, koska pääsiäisen ajankohta määräytyy kirkollisten taulukoiden pohjalta eikä tähtitieteen perusteella. Lisäksi ajankohdan laskemiseen käytetään tiettyjä yksinkertaistettuja oletuksia.
Pääsiäisen ajankohdan laskemiseen on käytetty 19 vuoden mittaisia taulukoita, jotka määräävät, milloin kevään ensimmäinen täysikuu on – aikaisintaan kevätpäiväntasauksena 21.3. Tässä yhteydessä ajankohtaa laskettaessa käytettävät kevätpäiväntasaus ja täysikuu ovat muodollisia, taulukoituja päiviä, eivät todellisesti tähtitieteeseen pohjautuvia päiviä. Matematiikan kehityttyä riittävästi pystyttiin taulukoiden rinnalle kehittämään kaavat, joilla pääsiäisen ajankohta on käytännössä helpompi laskea. Ensimmäisen menetelmän julkaisi Carl Friedrich Gauss vuonna 1800.
pienois|[[Matthias Grünewald, Isenheimin alttaritaulu: Ylösnousemus, noin 1510.]] Uuden testamentin evankeliumien perusteella on oletettu, että Jeesuksen kuoleman päivämäärä olisi perjantai 7. huhtikuuta vuonna 30 tai 3. huhtikuuta vuonna 33. Se olisi tapahtunut pesah-juhlan aikoihin, joka alkoi juutalaisen kuukalenterin nisán-kuun 15. päivänä. Synoptisten evankeliumien mukaan Jeesus vietti edellisen päivän iltana 12 oppilaansa kanssa pääsiäisateriaa ja teloitettiin ristillä seuraavana päivänä, joka oli sapatin eli lepopäivän valmistuspäivä, siis perjantai. Johanneksen evankeliumin mukaan ristiinnaulitseminen tapahtui sen sijaan jo pääsiäisen valmistuspäivänä.
Varhaisimmat tiedot pääsiäisen vietosta ovat 100-luvulta, jolloin viikoittaisen ylösnousemusjuhlan, sunnuntain, rinnalle tuli vuosittain vietettävä pääsiäisjuhla. Nikaian kirkolliskokouksessa vuonna 325 pääsiäispäivän vietto päätettiin yhtenäistää yhdelle yhteiselle sunnuntaille läpi kristikunnan, mutta ilmeisesti tarkan päivämäärän laskemisesta ei päätetty itse kokouksessa vaan myöhemmin Aleksandriassa. Joka tapauksessa pääsiäisen ajankohdan yhtenäistäminen vei kristikunnassa vielä satoja vuosia. Silti vähitellen, Nikaian päätösten pohjalta, pääsiäispäiväksi vakiintui kevätpäiväntasausta seuraavan täydenkuun jälkeinen sunnuntai, joka on aikaisintaan 22. maaliskuuta ja viimeistään 25. huhtikuuta.
Ajanlaskun uudistus Länsi-Euroopassa vuosina 1582–1753 säilytti samat periaatteet ja pääsiäispäivän edelleen välillä 22.3.–25.4. Paavin istuimelta lähtöisin ollut ajanlaskun uudistus herätti vastustusta protestanttisissa maissa, joissa lykättiin gregoriaanisen kalenterin käyttöönottoa. Kun uudistuksia vihdoin alettiin hyväksyä 1700-luvun alussa, päätettiin eräissä protestanttisissa maissa, että pääsiäinen lasketaan ajanlaskussa eri tavalla, niin sanotun parannetun kalenterin mukaisesti. Järjestelmä jäi kuitenkin vähitellen lähes kokonaan käytöstä 1770-luvulle mennessä.
Ruotsissa ja Suomessa noudatettiin helmikuuhun 1753 asti pääosin juliaanista kalenteria. Vuodesta 1753 alkaen käytettiin gregoriaanista kalenteria, mutta pääsiäinen laskettiin parannetun järjestelmän mukaan. Useimmiten poikkeava päivämäärä täsmäsi idän kirkkojen kanssa, mutta vielä vuonna 1845 pääsiäinen oli Suomessa viikkoa muuta Eurooppaa jäljessä.
Ajankohtia
pienois|pysty|[[Boris Kustodijev, Pääsiäistervehdys, 1912. Pöydällä kulitsoita ja pashaa.]]
Hiljainen viikko
pienois|[[Heinrich Schützin Johannes-passion esitys.]] pienois|pysty|[[Pääsiäisnäytelmän kulkue Jerusalemissa.]] pienois|pysty|Yhdysvaltalaisia benediktiinimunkkeja sytyttämässä [[pääsiäiskynttilää pääsiäisyön messussa.]] Pääsiäistä edeltää palmusunnuntaita edeltävänä lauantaina klo 18 pyhäajan alkaessa käynnistyvä viikko, jota läntisessä kristillisessä perinteessä nimitetään hiljaiseksi, kärsimys-, piina- tai pyhäksi viikoksi, itäisessä perinteessä suureksi viikoksi.
Suomen evankelis-luterilaisen kirkon kirkkovuoden kalenterissa hiljaisen viikon päivien nimitykset ovatː
Suomessa on kansanperinteessä hiljaisen viikon eri päiville omat nimensä. Nimillä on yhteys maatalousyhteiskunnan töihin.
Ortodoksisessa eli itäisessä perinteessä kyseisen viikon eli päivien nimitykset eroavat läntisestä perinteestä. Viikkoa itseään kutsutaan suureksi viikoksi. Kuusi seitsemästä päivästä ovat nimiltään myös "suuria".
Hiljaisen viikon aikana kirkoissa seurataan Jeesuksen kärsimystietä. Kiirastorstaina muistetaan ehtoollisen asettamista. Kiirastorstain illasta alkaa triduum sacrum eli pyhä kolmen päivän aika, ristin ja ylösnousemuksen muistelu, joka ulottuu pääsiäispäivän iltaan. Pitkänäperjantaina muistetaan Jeesuksen kuolemaa ihmiskunnan syntien sovittamisena sekä hänen hautaamistaan. Pitkänperjantain liturginen väri luterilaisessa kirkossa on musta. Pitkääperjantaita seuraavana hiljaisena lauantaina muistetaan Jeesuksen haudassa oloa. Koska Jeesus nousi haudasta, liturginen väri vaihtuu luterilaisessa kirkossa mustasta valkoiseen. Pääsiäisen jälkeen paaston alusta lopetettu ylistyksen laulaminen jatkuu taas.
Pääsiäisyön messu
Paastonaika päättyy pääsiäisyön messuun, joka on perinteisesti kristikunnan suurin jumalanpalvelus. Pääsiäisyön messua viettävät muun muassa katoliset, ortodoksiset ja jotkut protestanttiset kirkot, mukaan lukien Suomen evankelis-luterilainen kirkko. Pääsiäisyön jumalanpalveluksen perinne ulottuu 300-luvulle. Siihen liittyy pääsiäiskynttilän sytyttäminen, pääsiäiseen liittyvien tekstien lukeminen, kaste tai kasteen muistaminen ja ehtoollinen. Suomessa perinne katkesi reformaation jälkeen mutta yleistyi jälleen 1900-luvun lopulla.
Ortodoksisessa kirkossa liturgiaan kuuluu erityisesti ristisaatto, jossa kierretään kirkko ennen varsinaisen jumalanpalveluksen alkua. Liturgiassa lähes kaikki osuudet lauletaan. Evankeliumi luetaan usealla kielellä.
Paasto päättyy
Ennen pääsiäistä vietetään suuren paaston eli pääsiäispaaston aikaa. Paasto päättyy pääsiäisen jumalanpalvelukseen, jota vietetään eri kirkkojen tapojen mukaan joko pääsiäisyönä tai pääsiäisaamuna. Pääsiäistä seuraa helluntaihin saakka kestävä pääsiäisaika, jonka keskeisenä sanomana on Jeesuksen ylösnousemus ja sen vaikutus kristittyjen elämään.
Ortodoksinen pääsiäisyöpalvelus alkaa aamupalveluksen aloittavalla ristisaatolla, joka kiertää kirkon ympäri. Ristisaatto pysähtyy kirkon ulko-oven eteen, jossa luetaan ensimmäinen ylösnousemusevankeliumi ja huudetaan ensimmäistä kertaa pääsiäistervehdys ”Kristus nousi kuolleista! – Totisesti nousi!” Tämän jälkeen kirkkokansa palaa tyhjään kirkkoon, joka symboloi Kristuksen tyhjää hautaa, ja varsinainen pääsiäisjuhlapalvelus alkaa. Pääsiäisen sanoma ilmoitetaan jumalanpalvelustekstien lisäksi myös joka pääsiäisenä luettavassa Johannes Krysostomoksen pääsiäissaarnassa.
Pääsiäisviikko
Pääsiäisviikko on pääsiäissunnuntaina, kansanperinteen mukaan sukkasunnuntaina alkava viikko päättyen ensimmäistä sunnuntaita pääsiäisestä edeltävänä lauantaina, tarkemmin kello 18 pyhäajan alkaessa.
Pääsiäisen vieton perinteitä
pienois|[[Rairuoho (pääsiäiskoriste)|Rairuohoa.]] Pääsiäisenä perinteitä on ollut muun muassa askartelemalla valmistetut koristeet, kuten pääsiäismunat, pajunkissat ja rairuohot. Perinteisiä pääsiäisruokia ovat esimerkiksi mämmi ja uunijuusto. Nykyään suklaa ja siitä valmistetut suklaamunat ja suklaapuput ovat iso osa pääsiäistä. Virpomiseen liittyvät omat pääsiäiseen liittyvät lausutut lastenlorut. Pääsiäismusiikki liittyy pääsiäisen kristilliseen sanomaan.
Suomalaisen pääsiäisenvieton juuret ulottuvat kristinuskon historiaa edeltäviin aikoihin, ja monet sen perinteistä ovat saaneet alkunsa suomalaisesta luonnosta, itämerensuomalaisesta mytologiasta ja esikristillisistä kevään pyhistä. Pääsiäistä on vietetty myös talven päättymisen ja kevään saapumisen juhlana. Monet pääsiäisen perinteet liittyvät luonnonilmiöihin, kevääseen ja uuden elämän syntyyn, kuten munat ja pääsiäistiput, narsissit sekä pääsiäispuput Myöhemmin monille pääsiäisperinteille on annettu kristillinen sisältö.
Pääsiäismusiikki
Pääsiäiseen liittyy erityinen pääsiäismusiikki. Pyhien edellä ja niiden aikana järjestetään kirkoissa pääsiäismusiikkikonsertteja, joista tunnetuimpia ovat suuret kuoro- ja orkesteriesitykset kuten Johann Sebastian Bachin Matteus-passio ja Johannes-passio. Passion musiikki ja tunteet kuvaavat kärsimystä ja toivoa.
Pääsiäisnäytelmät
1970-luvulta lähtien Suomessa on alettu esittää pääsiäisnäytelmiä ja pääsiäisvaelluksia, joissa yleisö voi osallistua Kristuksen kärsimyskertomukseen. Tunnetuimpia niistä ovat Passiodraama, Ylös Jerusalemiin ja Via Crucis – Ristin tie.
Virpominen
Itä-Suomessa ja Karjalassa perinteeseen kuuluu virpominen palmusunnuntaina ja palkan saaminen yleensä pääsiäissunnuntaina. Virvonta on tehty Jeesuksen matkan ja palmunlehvätervehdysten muistoksi. Se on toiminut siunauksena, terveyden tuojana ja pahan karkottajana. Perinteinen virpomisloitsu on: Virvon varvon, / tuoreeks, terveeks, / tulevaks vuueks, / vitsa sulle, palkka mulle! 1980-luvulta lähtien koko Suomessa on yleistynyt virpomis- ja noitaperinteen yhdistyminen, jossa pienet lapset kulkevat noidiksi tai muiksi pääsiäishahmoiksi pukeutuneina virpomassa palmusunnuntaina saaden heti palkkioksi makeisia tai vastaavaa. Pohjanmaalla lapset käyvät virpomassa pääsiäislauantaina ja palkka saadaan virpomisen päätteeksi. Länsi-Suomessa lapset ovat koonneet kotiin pajunkissoja maljakkoon palmunlehvien vertauskuviksi.
Pääsiäiskokko
Pohjanmaalla poltetaan paikoin edelleenkin pääsiäiskokkoja pääsiäislauantaina. Aiemmin kokkoja poltettiin noitien ja pahojen henkien karkottamiseksi. Itä-Euroopasta tunnetaan keväisiä tapoja, joissa talvesta puhdistaudutaan polttamalla vanhaa talvea esittävät asiat.
Carlos María Javier de la Torre
pienoiskuva|Carlos María Javier de la Torre Carlos María Javier de la Torre (14. marraskuuta 1873 – 31. heinäkuuta 1968) oli katolisen kirkon pappi. Hänet vihittiin 19. joulukuuta 1896.
De la Torre toimi Guayaquilin piispana vuodesta 1926. Quiton arkkipiispa hänestä tuli 1933, ja sinä hän toimi vuoteen 1967.
De la Torre oli kardinaali tammikuusta 1953. Hän oli kuollessaan 94-vuotias.
Sosigenes
Sosigenes voi viitata seuraaviin henkilöihin:
Helloween (albumi)
Helloween on saksalaisen metalliyhtye Helloweenin kuudestoista albumi.
Luettelo Korsnäsin julkisista taideteoksista ja muistomerkeistä
Luettelo Korsnäsin julkisista taideteoksista ja muistomerkeistä sisältää Korsnäsin kunnassa olevat pysyvät patsaat, muistomerkit ja muistolaatat.
1449 Virtanen
1449 Virtanen on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty biokemisti ja nobelisti A. I. Virtasen mukaan.
Virtasen likimääräinen läpimitta on 15 kilometriä. Kohde sijaitsee Auringosta suunnilleen 2,22 kertaa niin kaukana kuin Maa, ja sen kierros Auringon ympäri kestää noin 3 vuotta ja 4 kuukautta.
Ennalta-asetettu harmonia
Ennalta-asetettu harmonia tai ennalta säädetty harmonia  on Gottfried Leibnizin parallelistinen filosofinen teoria kausaliteetista. Sen mukaan jokainen substanssi vaikuttaa ainoastaan itseensä, mutta kaikki kaikkeuden substanssit (sekä aineelliset että henkiset) näyttävät kaikesta huolimatta olevan kausaalisissa suhteissa toisiinsa, koska Jumala on ikään kuin ohjelmoinut ne etukäteen toimimaan harmoniassa toisiinsa nähden. Leibnizin termi tällaisille substansseille oli ikkunattomat monadit.
Leibnizin teoria tunnetaan parhaiten ratkaisuyrityksenä mielen ja ruumiin ongelmaan, eli ongelmaan siitä, kuinka aineettomaksi käsitetty mieli ja aineellinen ruumis voivat vaikuttaa toisiinsa. Leibniz ei ainoastaan kieltänyt mielen ja ruumiin välistä vuorovaikutusta, vaan hylkäsi myös aineellisten kappaleiden välisen keskinäisen vuorovaikutuksen, selittäen kaiken kausaation ennalta-asetetun harmonian kautta.
Ennalta-asetetun harmonian vallitessa jokaisen kappaleen ja mielen ”ohjelmoinnin” tulee olla äärimmäisen monimutkainen, koska vain ne itse saavat aikaan kaikki liikkeensä ja ajatuksensa koko olemassaolonsa ajan. Jotta substanssit vaikuttaisivat olevan vuorovaikutuksessa keskenään, jokaisen substanssin ”ohjelman” tulee sisältää kuvaus kaikesta siitä, kuinka olion tulee käyttäytyä historiansa aikana kaikissa vuorovaikutustilanteissa, jotka näyttävät sattuvan. Näin ennalta-asetetun harmonian teoriaa voidaan kritisoida esimerkiksi occamin partaveitsen perusteella: olisi yksinkertaisempaa, että kaikkeus koostuu todella vuorovaikutuksessa olevista olioista, kuin jos se koostuu olioista joiden kaikkien tulee käyttäytyä niin kuin ne olisivat vuorovaikutuksessa koko muun kaikkeuden kanssa.
Voitaisiin myös katsoa, että jos mieli käyttäytyisi kuin ikkunaton monadi, tällöin ei ole välttämätöntä olettaa minkään mielen ulkopuolisen olion olemassaoloa. Tämä johtaisi solipsismiin, jonka mukaan kaikkeus koostuu pelkästään (yhdestä) mielestä. Leibniz vaikuttaa myöntävän tämän johtopäätöksen teoksensa Discours de métaphysique osassa 14. Hän kuitenkin väittää, että hänen periaatteensa, jonka mukaan Jumala on luonut parhaan ja harmonisimman mahdollisen maailman, määrää, että jokaisen monadin havainnot (sisäiset tilat) ”ilmaisevat” kaikkeutta kokonaisuudessaan, ja että monadin ilmaisema kaikkeus todella on olemassa. Vaikka Leibniz sanoo jokaisen monadin olevan ”ikkunaton”, hän väittää monadien toimivan ”peilinä” koko muusta kaikkeudesta.
24 (4. tuotantokausi)
Televisiosarjan 24 neljäs tuotantokausi (tunnetaan myös nimellä Päivä 4) käynnistyi Yhdysvalloissa  9. tammikuuta 2005 ja päättyi 23. toukokuuta 2005.
Yleiskatsaus
Jack Bauer työskentelee nykyään puolustusministeri James Hellerille, koska Erin Driscoll erotti hänet CTU:sta. Terroristit sieppaavat Hellerin ja hänen avustajansa, Hellerin tyttären Audrey Rainesin. Jackin täytyy työskennellä yhdessä CTU:n kanssa jotta hän voi selvittää tämän. CTU:ssa on jälleen kerran myyrä (Marianne Taylor), joka kertoo terroristeille kaiken mitä siellä tapahtuu. Lopuksi selviää että kaikki päivän tapahtumat ovat olleet vain osa yhtä suurempaa suunnitelmaa.
Aikajana
Päivä 4 alkaa kello 7:00 (7.00 am), 18 kuukautta päivän 3 jälkeen ja noin 6 vuotta päivän 1 jälkeen.
Justin Bartha
Justin Lee Bartha (s. 21. heinäkuuta 1978) on yhdysvaltalainen näyttelijä. Hän näyttelee Riley Poolen osaa elokuvissa National Treasure – kansallisaarre vuonna 2004 ja National Treasure: Salaisuuksien kirja vuonna 2007. Hän esittää Doug Billingsiä vuoden 2009 elokuvassa Kauhea kankkunen ja sen kahdessa jatko-osassa Kauhea kankkunen 2 ja Kauhea kankkunen 3.
Bartha syntyi Fort Lauderdalessa Floridassa, muutti yhdeksänvuotiaana Michiganiin ja sai juutalaisen kasvatuksen. Hän valmistui West Bloomfield High Schoolista Michiganissa vuonna 1996 ja opiskeli näyttelemistä New Yorkin yliopistossa. Hän näytteli vuoden 2009 elokuvassa The Rebound Catherine Zeta-Jonesin vastaparina.
Bartha asuu nykyään New Yorkissa.
Slivovits
thumb|Erilaisia pulloja slivovitsiä. Slivovits on vahva, väritön alkoholijuoma, jota valmistetaan luumuista tai kriikunoista tislaamalla.
Slivovits on brandy-tyyppinen juoma, ja sitä kutsutaankin joskus englanniksi nimellä plum brandy ('luumubrandy'). Slivovits kuuluu rakia-alkoholijuomiin.
Slivovits tulee alun perin Balkanilta. Nimi tulee slaavilaisesta luumua tarkoittavasta sanasta šljiva tai sliva. Valmistus keskittyy Albaniaan, Bosnia-Hertsegovinaan, Bulgariaan, Kroatiaan, Pohjois-Makedoniaan, Romaniaan, Serbiaan ja Montenegroon sekä Tšekin tasavaltaan, Slovakiaan ja Puolaan. Vähäisissä määrin sitä tehdään myös Itävallassa, Saksassa, Unkarissa ja Italiassa. Romanian unkarilaiskylissä slivovitsiä valmistetaan kotituotantona.
Slivovits on Serbian ja useimpien muiden Balkanin slaavilaisten valtioiden kansallisjuoma. Alkoholipitoisuus voi vaihdella 25–70 %:n välillä, mutta useimmat kaupalliset tuotteet ovat vahvuudeltaan 40–45 %.
Slivovits liittyy vahvasti aškenasijuutalaisten Pesah-pääsiäisen viettoon, sillä juoma valmistetaan košer-periaatteiden mukaisesti. Pesah-juhlassa ei käytetä viljaperäisiä tuotteita.
Sony Center
thumb|Sony Center Berliinissä. Sony Center on rakennuskokonaisuus Saksan pääkaupungissa Berliinissä, Potsdamer Platzilla. Sen on suunnitellut saksalais-yhdysvaltalainen arkkitehti Helmut Jahn ja se valmistui vuonna 2000. Kokonaisuus koostuu seitsemästä rakennuksesta. Alueella on asuntoja, hotelleja, kulttuurikohteita, myymälöitä ja konferenssikeskus. Lasi- ja terästäyteisen kokonaisuuden rakennuskustannukset olivat noin 600 miljoonaa euroa.
Aiheesta muualla
52.51°N, 13.37361°W
Smash (albumi)
Smash on yhdysvaltalaisen punk-yhtye The Offspringin kolmas albumi, ja se julkaistiin vuonna 1994. Smash toi The Offspringin suuren yleisön tietoisuuteen myyden maailmanlaajuisesti 12 miljoonaa kappaletta. Se on kaikkien aikojen parhaimmin myynyt albumi, jonka on julkaissut yksityinen levy-yhtiö. Suomessa levy on myynyt yli 74 500 kappaletta. Singlejulkaisut tältä albumilta ovat Gotta Get Away, Come Out and Play ja Self Esteem. Killboy Powerhead on alun perin The Didjits -yhtyeen kappale.
The Offspring juhli albumin 20-vuotista juhlavuotta vuonna 2014, ja soitti albumin kokonaisuudessaan kesän keikoilla. Albumi kuultiin myös kokonaisuudessaan vuoden 2014 Ruisrock-festivaaleilla, missä yhtye soitti 4. heinäkuuta.
Luettelo pikkuplaneetoista: 60001–61000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen 60001:stä ja päättyen 61000:een. Kokonaisen luettelon löytää katsomalla Luettelo pikkuplaneetoista.
Lähteet
Zoznam planétok 60001-60250
Kuno Becker
thumb|Kuno Becker Eduardo Kuno Becker Paz (s. 14. tammikuuta 1978) on meksikolainen näyttelijä. Hän on työskennellyt telenoveloissa sekä yhdysvaltalaisissa ja meksikolaisissa elokuvissa.
Hän oli nuoruudessaan lahjakas viulisti ja päätyi jopa opiskelemaan Salzburgin Mozarteumiin.
Becker esiintyy kolmessa Goal! -elokuvassa. Goal! on vuonna 2005 tehty elokuva, jossa pääosassa on Kuno Becker, joka esittää nuorta jalkapalloilijaa Santiago Muňezia.
Anatoli Roštšin
Anatoli Aleksandrovitš Roštšin (, 10. maaliskuuta 1932 Gaverdovo, Venäjän SFNT – 5. tammikuuta 2016 Pietari ) oli Neuvostoliittoa edustanut kreikkalais-roomalaisen tyylin painija ja olympiavoittaja.
Roštšin voitti ensimmäisen Neuvostoliiton mestaruutensa kreikkalais-roomalaisen painin raskaassa sarjassa 1962 ja sai samana vuonna MM-hopeaa Toledon kisoissa. Helsingborgin MM-kisoissa 1963 hän voitti jo mestaruuden. Olympiakisoissa hän joutui kahdesti tyytymään hopeamitaliin, kun Unkarin István Kozma oli häntä parempi lopputuloksissa niin Tokiossa 1964 kuin Méxicossa 1968, vaikka Tokiossa Kozman ja Roštšinin keskinäinen ottelu päättyi ratkaisemattomaan. Méxicossa Roštšin selätti kolme vastustajaansa ja otti yhdestä pistevoiton ennen Kozman kohtaamista, joka päättyi neuvostoliittolaisen niukkaan tappioon.
Vuosina 1969 ja 1970 Roštšin voitti jälleen maailmanmestaruuden, ja vihdoin 40-vuotiaana hänestä tuli olympiavoittaja Münchenin kisoissa 1972. Hän on Adolf Lindforsin jälkeen vanhin painin olympiavoittaja.
Sokoton kalifaatti
Sokoton kalifaatti oli vuosina 1804–1903 nykyisen Nigerian pohjoisosassa sijainnut afrikkalainen muslimivaltakunta, jonka pääkaupunki oli Sokoto. Se oli absoluuttinen monarkia, jossa harjoitettiin protektionista kauppapolitiikaa, vahvaa valtiokapitalismia, moralistista uskontopolitiikkaa ja militaristista sotapolitiikkaa.
Sokoton kalifaatti lakkasi olemasta vuonna 1903, kun siitä tuli Brittiläisen imperiumin osa.
Historia
Sokoton kalifaatin perusti fulanitaustainen islaminoppinut Usman dan Fodio (1754–1817). Hän johti jihadia Pohjois-Nigeriassa ja muilla alueilla luoden kalifaatin 1800-luvun alussa. Kalifaatin perustamisen merkkihenkilöitä olivat hänen lisäkseen hänen veljensä Abdullahi ja poikansa Muhammadu Bello. Vaikka valtio olikin turvallisesti perustettu jo vuonna 1808, sitä ravisteli vuosina 1816–1817 kapinoiden sarja.
Ensimmäinen Sokotossa vieraillut länsimaalainen oli kapteeni Hugh Clapperton vuonna 1824.
Pitkään perustamisensa jälkeenkin Sokoto kärsi kalifaattia vastustavien katsinalaisten aristokraattien ja näiden jälkeläisten pohjoisesta – muun muassa Maradista – käsin johtamista ryöstöretkistä. Merkittävä Sokotoa vastaan sotinut aatelinen oli Sudanin mahdille uskollisuutta vannonut Hayatu ibn Sa’id, joka lupasi myös vuonna 1883 lähettää Sokotosta miehiä tämän avuksi Sudaniin noustessaan valtaan. Brittien sotilaallinen väliintulo kuitenkin lopetti Hayatun kapinan. Samoin britit murskasivat myös myöhemmän Jibrilla Gainin johtaman kapinan ja vangitsivat Gainin.
Sokoton kalifaatti menetti itsenäisyytensä, kun siitä vuonna 1903 tuli osa Brittiläistä imperiumia.
Hallinto
Sokoto jakautui sisäisesti useaan emiraattiin. Niihin lukeutuivat muun muassa sijainniltaan keskeiset Katsinan, Kanon, Kaura Namodan ja Zazzaun emiraatit. Osa emiirikunnista nojasi kalifaattia edeltävän ajan valtioihin, kun taas osa syntyi osana jihadia.
Talous
Sokoton talous perustui laajalti orjuuteen, vaikka sen johtajat olivatkin ennen kalifaatin muodostamista tuominneet hausojen keskuudessa yleisen orjuuden. Kalifaatissa puhutuissa kielissä ei ollut erillistä sanaa plantaasille, mutta hausan sanat rinji ja gandu sekä fulanin rumde on tyypillisesti käännetty siten. Plantaaseilla työskentelevät orjat yleensä viljelivät isäntänsä suurempaa maa-aluetta valvojan alaisuudessa, minkä lisäksi heillä oli omat pienemmät puutarhansa. Orjien oli mahdollista maksaa itsensä vapaiksi, minkä lisäksi orjien vapauttamiseen myös rohkaistiin islamilaisessa laissa.
Eri alueet Sokoton sisällä erikoistuivat vahvasti tiettyihin tuotteisiin. Pohjoisesta autiomaan rajaseudulta saatiin mineraalisuoloja, karjaa ja Euroopan markkinoille strutsien höyheniä, minkä lisäksi se oli kalifaatin tärkein kauppareitti maailmalle Saharan ylittävien kauppareittien kautta. Keskeisissä emiirikunnissa puolestaan tuotettiin tekstiilejä, nahkaa ja rautaa. Kalifaatin eteläisessä osassa puolestaan käytiin aktiivisesti kauppaa eteläisten rajanaapurien kanssa ja tuotettiin norsunluuta, suolaa ja kolapähkinöitä.
Veroja kevennettiin Sokoton kalifaatissa huomattavasti aiempaan tilanteeseen verrattuna. Ainoastaan šarian sallimat verot, kuten henkilö- ja maavero jätettiin voimaan. Valtio sai tuloja lisäksi kymmenyksistä ja sotaretkien saaliista.
Eurydome
Eurydome on Jupiteria retrogradiseen suuntaan kiertävä, epäsäännöllinen, Pasiphaë-ryhmän kuu. Sen löysi ryhmä Havaijin yliopiston astronomeja vuonna 2001. Kuu sai silloin väliaikaiseksi nimekseen S/2001 J 4. Eurydome on halkaisijaltaan noin 3 kilometriä ja se kiertää Jupiteria noin 23,1 miljoonan kilometrin etäisyydellä kiertoajan ollessa 717 päivää. Radan inklinaatio on 150° ja eksentrisyys 0,2758.
Nykyisen nimensä kuu on saanut kreikkalaisesta mytologiasta.
GeForce 9 -sarja
Geforce 9 -sarja on Nvidian yhdeksännen sukupolven grafiikkasuoritinsarja.
NVIDIA GeForce 9-sarjan tietoja
GeForce 9000-sarja on Nvidian Geforce 8000-sarjan päivitys uusille 65nm ja 55nm valmistustekniikoille. Piirien sisäinen arkkitehtuuri on pysynyt hyvin samanlaisena, tosin mallien laskentayksikkömäärissä ja muistikaistan leveyksissä on myös tapahtunut hiukan muutoksia.
9000-sarjan myötä tuotiin markkinoille myös kaksi GeForce 9800-piiriä samalla kortilla sisältävä 9800GX2. Ratkaisu säästää tilaa ja on hiukan halvempi kuin kaksi erillistä näytönohjainkorttia yhteistoiminnassa.
Alemmissa hintaluokissa tuli enemmän muutoksia; GeForce 9600GT on täysin uusi piiri joka sijoittuu suorituskyvyltään vanhan 8600n ja 8800n puoliväliin, sisältäen 64 varjostinsuoritinta ja 256-bittisen väylän, 8600n 32n ja 128-bittisen väylän sijaan.
9600 sarja
GeForce 9600 näytönohjaimet perustuvat G94 grafiikkapiiriin. G94 grafiikkapiiri valmistetaan 65 nanometrin valmistusprosessilla. Stream prosessoreita g94 grafiikkapiirissä on 6400. Grafiikkapiirin referenssikellotaajuus on 6 mhz ja GDDR3 muistin kellotaajuus on 162500 mhz. Kortin muistiväylä on 4096 bittinen jolloin muistikaistan siirtokyky on 62 gt sekuntia kohti. Transistoreita on 55 miljoonaa.
Vanhan 8600n uudemmalla valmistustekniikalla valmistettuja malleja myydään nimellä GeForce 9500 GT. Näytönohjaimessa on 3200 stream-prosessoria ja sen grafiikkaydin toimii 1550 megahertsin kellotaajuudella. Lisäksi markkinoilla on halvempia malleja mm. nimellä GeForce 9400.
Kaarojärvi
Kaarojärvi sijaitsee Lounais-Suomessa Raumalla. Se kuuluu ELY:n ympäristövastuualueeseen. Järvi on keskikokoinen ja pinta-alaltaan 54,48 ha. Kaarojärveltä löytää kaksi julkista uimarantaa: laavu sekä rantasauna. Laavu on ympäri vuoden käytössä ja rantasaunaa saa vuokrata. Nuotiopaikka löytyy kummastakin kohteesta.
Paul Keres
thumb|Paul Keres (1969) thumb|220px|Paul Keres [[Neuvostoliitto|Neuvostoliitossa 1991 julkaistussa postimerkissä (Michel 6163, Scott 5964)]] thumb|220px|Viiden [[Viron kruunu|kruunun setelissä oli Paul Keresin muotokuva.]]
Paul Keres (7. tammikuuta 1916 Narva – 5. kesäkuuta 1975 Helsinki) oli virolainen shakin suurmestari ja shakkikirjailija.
Ura
Keres singahti suuresta tuntemattomuudesta maailmanmaineeseen 1935 Varsovan shakkiolympialaisissa Viron ykköspöydässä. Hänen kotikaupungissaan Narvassa oli niukasti harjoittelumahdollisuuksia, mistä syystä Paul Keres turvautui kirjeshakkiin.
RAC-ralli 1995
RAC-ralli 1995 (viralliselta nimeltään 51. Network Q RAC Rally) oli rallin maailmanmestaruussarjan kilpailu kaudella 1995. Kilpailu järjestettiin 19. – 22. marraskuuta 1995. Kilpailu oli kauden viimeinen ja sen kokonaispituus oli.
Paul Keres
Ura
1937 oli Paul Keresin varsinainen läpimurtovuosi. Hän saavutti menestystä Margaten, Oostenden ja Kemerin turnauksissa sekä Tukholman shakkiolympialaisissa. Neuvostoliiton mestaruuden Keres voitti kolme kertaa. Maailmanmestaruusottelu Aleksandr Aljehinia vastaan raukesi.
Keresin muotokuva oli painettu Viron viiden kruunun seteliin, joka julkaistiin 1992.
Jakub Galvas
Jakub Galvas (s. 15. kesäkuuta 1999 Ostrava, Tšekki) on tšekkiläinen jääkiekkopuolustaja, joka pelaa Ruotsin pääsarjassa SHL-joukkue Malmö Redhawksissa.
Seuraura
Galvas syntyi Ostravassa, kun hänen isänsä Lukáš pelasi HC Vítkovicen joukkueessa. Hän aloitti jääkiekkoilun seuran junioreissa, mutta pelasi isänsä seuravaihtojen myötä myös HC Karlovy Varyn ja HC Zlínin junioreissa. Galvas siirtyi C-juniori-ikäisenä HC Olomouciin. Hän oli kaudella 2014–2015 seuran C-nuorten tehokkain puolustaja tehoilla 11+18=29, joilla Galvas sijoittui koko Tšekin C-nuorten sarjan puolustajien pistepörssissä viidenneksi HC Karlovy Varyn František Klejnan kanssa. Kaudella 2015–2016 hän voitti Olomoucin B-nuorten sisäisen tehotilaston lukemalla +10.
Kaudella 2016–2017 Galvas debytoi Olomoucin Extraliga-joukkueessa. Hän teki Extraliga-debyyttinsä vain 17-vuotiaana runkosarjan kolmannella kierroksella 13. syyskuuta 2016 HC Pardubicea vastaan. Galvas merkittiin Olomoucin seitsemänneksi puolustajaksi. Hän sai ottelussa jääaikaa 10.04 minuuttia. Ensimmäisen Extraliga-maalinsa Galvas teki 15. helmikuuta 2017 vieraissa HC Třineciä vastaan. Ottelusta ja koko kaudesta erikoisen teki se, että vastustajajoukkue Třinecin puolella pelasi Galvasin isä Lukáš. Kaikkiaan Jakubin tulokaskausi toi 36 runkosarjaottelussa tehot 1+5=6. Hän pelasi kauden aikana miesten pelejä myös yhden playoff-ottelun verran sarjatasoa alempana 1. česká hokejová ligan HC Dukla Jihlavassa.
Chicago Blackhawks varasi Galvasin viidennellä kierroksella 150. pelaajana NHL:n varaustilaisuudessa 2017. Kauden 2017–2018 avauskierroksella 8. syyskuuta 2017 KLH Chomutovia vastaan hän teki Extraligan historiaa, sillä Galvas pelasi Olomouciin siirtyneen isänsä Lukášin puolustajaparina. Kausi jäi Lukáš Galvasin pelaajauran viimeiseksi. Jakub Galvas teki Extraligassa kauden aikana 42 runkosarjaottelussa tehot 2+11=13 ja yhdeksässä playoff-ottelussa tehot 1+4=5. Huhtikuussa 2018 hän teki Olomoucin kanssa vuoden mittaisen jatkosopimuksen. Kaudella 2018–2019 Galvas oli joukkueen tehokkain puolustaja tehoilla 4+13=17, joilla hän oli myös Extraligan tehokkain U20-ikäinen pelaaja.